Да Дня памяці воінаў-інтэрнацыяналістаў 14 лютага ў Жабінкаўскай цэнтральнай раённай бібліятэцы прайшла прэзентацыя кутка афганца “Подвиг и память Афганистана”. Гэтая экспазіцыя – сумесная праца супрацоўнікаў ЦРБ і АГА “БСВВА” Жабінкаўскага раёна, своеасаблівая справаздача аб праведзенай рабоце за апошнія 2 гады. Яе мэта – расказаць маладому пакаленню аб ураджэнцах краю, якія выпрабавалі на сабе смяротны колазварот Афганскай вайны, спазналі сапраўдную каштоўнасць жыцця і баявога братэрства і увекавечанне памяці воінаў, якія загінулі ў Афганістане.